CELEX: 62015CN0189
Language: hr
Date: 2015-04-24 00:00:00
Title: Predmet C-189/15: Zahtjev za prethodnu odluku koji je 24. travnja 2015. uputio Consiglio di Stato (Italija) – Istituto di Ricovero e Cura a Carattere Scientifico (IRCCS) – Fondazione Santa Lucia protiv Cassa conguaglio per il settore elettrico i dr.

13.7.2015   
            
            
               HR
            
            
               Službeni list Europske unije
            
            
               C 228/5
            
         Zahtjev za prethodnu odluku koji je 24. travnja 2015. uputio Consiglio di Stato (Italija) – Istituto di Ricovero e Cura a Carattere Scientifico (IRCCS) – Fondazione Santa Lucia protiv Cassa conguaglio per il settore elettrico i dr.
   (Predmet C-189/15)
   (2015/C 228/06)
   Jezik postupka: talijanski
   
      Sud koji je uputio zahtjev
   
   Consiglio di Stato
   
      Stranke glavnog postupka
   
   
      Tužitelj: Istituto di Ricovero e Cura a Carattere Scientifico (IRCCS) – Fondazione Santa Lucia
   
      Tuženici: Cassa conguaglio per il settore elettrico, Ministero dello Sviluppo economico, Ministero dell’Economia e delle Finanze, Autorità per l’energia elettrica e il gas
   
      Prethodna pitanja
   
   
               1.
            
            
               Može li se uistinu podvesti pod područje primjene Direktive 2003/96/CE (1) nacionalno zakonodavstvo (kao što je ono o kojemu se raspravlja u glavnom postupku) koje, s jedne strane, sadrži definiciju „poduzeća – veliki potrošači energije” u skladu s definicijom iz te direktive te, s druge srane, za takvu vrstu poduzeća predviđa poticaje u području naknada za pokriće općih troškova sustava električne energije (a ne poticaje koji se odnose na oporezivanje energenata i električne energije kao takve)?
            
         U slučaju potvrdnog odgovora:
   
               2.
            
            
               Protivi li se propis Zajednice, osobito članci 11. i 17. Direktive 2003/96/EZ, regulatornom i administrativnom sustavu (kao što je onaj uređen važećim talijanskim propisima i opisan u predmetnom rješenju) kojime se, s jedne strane, uvodi sustav subvencija za potrošnju energenata (električne energije) od strane poduzeća koji su „veliki potrošači energije u smislu navedenog članka 17. te, s druge strane, ograničuje mogućnost korištenja takvih subvencija isključivo u korist „energetski intenzivnih poduzeća” koja djeluju u industrijskom proizvodnom sektoru, dok ju isključuje u odnosu na poduzeća koje djeluju u drugim proizvodnim sektorima?
            
         
      (1)  Direktiva Vijeća 2003/96/EZ od 27. listopada 2003. o restrukturiranju sustava Zajednice za oporezivanje energenata i električne energije (SL L 283, str. 51.) (SL, posebno izdanje na hrvatskom jeziku, poglavlje 9., svezak 2., str. 75.)